Arly pa okipe Gazzman - HITLIYE
Nan jou ki sot pase yo, kò Maestro Arly Larivière pa t twò bon. Sa ki te oblije l pase kèk jou lopital epi pa ka respekte kèk kontra ak gwoup Nu-Look.
Anpil aktè nan HMI la te voye senpati yo pou King nan. Pami yo Richie ki te gen yon ti pwoblèm ak Atis la. Sa ki fè anpil fanatik t ap mande poukisa Gazzman, ansyen Konpè Arly nan D-Zine ak Nu-Look pa reyaji.
Ebyen Gazzman koulè fè kwè li te fè sa pandan l t ap patisipe nan yon emisyon nan kòmansman semèn nan. ” Mwen te ekri Arly pou m pran nouvèl li. Li li mesaj la, li pa okipe m “, se esplikasyon Gazzman Pierre ki ajoute ” Sa pa etone m. Mwen konnen Maestro a byen “.
N ap raple aprè separasyon ansyen zanmi yo, se Gazzman an premye ki te lonje lamen lapè a pandan l te deklare nan yon bal anfas Arly : ” Arly mwen sonje w. Depi lè w pa la, mwen pa fè gòl. Mwen sot resi fè gòl se lè m sonje leson w yo”.
Arly ak Richie rekonsilye?